*Nagy Bandó András*

**Paletta**

Akartok zöldeket?

Festhetek földeket.

Sárgát is akartok?

Festhetek narancsot.

Kérhettek kékeket,

felhőkkel kék eget.

Húzok majd feketét,

éjjel lesz, vaksötét.

Barnákból őszi kép,

festhetek őzikét.

Kérnétek vöröset,

lángolót, tüzeset?

Ha a tűz megéget,

festek majd fehéret.

Hűvöset, jegeset,

havat is festhetek.

Tavasz jő, olvadás,

újra zöld, fesse más.